Diamanti

Parafjalë janë fjalët e pandryshueshme që qëndrojnë përpara emrave, përemrave, numërorëve dhe ndajfoljeve duke vendosur marrëdhënie vartësie ndërmjet fjalëve :
 * Punoj me lopatë.
 * E njoha nga zëri.
 * U rreshtuan për tre.
 * Ka ardhur një ftesë për ty.
 * Beni është i dashur me të gjithë.
 * E njohin për mirë.

Parafjalët, sipas strukturës morfologjike, janë të thjeshta, të përngjitura dhe shprehje :
 * - të thjeshta : me, në, nga, afër, brenda, larg, para etj.;
 * - të përngjitura : nëpër, përmbi, përveç, sipas, etj.;
 * - shprehje : ballë për ballë, rreth e qark, në kundërshtim me, në lidhje me etj.

Parafjalët sipas lidhjeve sintaksore klasifikohen në:


 * Parafjalë të rasës emërore
 * Parafjalë të rasës gjinore
 * Parafjalë të rasës kallëzore
 * Parafjalë të rasës rrjedhore

Parafjalë të rasës emërore

 * = nga, te (tek):


 * Është nga Tirana.
 * U rrëzua nga lodhja.
 * Nga darka do të dukemi.
 * Është i madh nga trupi.
 * Shtëpitë u ndërtuan nga vetë banorët.
 * Në krye doli një nga ish të burgosurit.
 * Rrinte te pragu i derës dhe vështronte avionët që fluturonin.

Parafjalë të rasës gjinore

 * = me anë, me anën, në sajë, në vend, për arsye, për shkak, etj.:
 * Me anë të një miku arrita ta kapërcej kufirin.
 * Ekonomia e vendit mbahet në sajë të kontributit që jep populli.
 * Ju kemi në vend të prindërve.
 * Shtëpia mbeti përgjysëm për shkak të largimit të vëllait.

Parafjalë të rasës kallëzore

 * = në, me, pa, për, më, mbi, nën, ndër, etj.:


 * Erdhi vonë në shtëpi.
 * U takua me vëllain në Prishtinë.
 * Nuk rrihet pa punë.
 * Mira u nis dje për Bruksel.
 * Më 10 qershor kam ditëlindjen.
 * Mos u ul mbi divan.
 * U shkau dheu nën këmbë.
 * Parisi është një ndër qytetet më të bukura.

Parafjalë të rasës rrjedhore

 * = prej, ndaj, për, etj.
 * Ishte prej Durrësi.
 * Ndaj tij u morën masa të rrepta.
 * E kapi për gryke.

Präposition حروف الجر Предлог Araogenn Prijedlozi Preposició Předložka Forholdsord Präposition eml:Preposiziòun Preposition and postposition Prepozicio Preposición fa:برنهشت Préposition Roimhear Preposición מילת יחס Prijedlozi Preposisi Forsetning Preposizione 接置詞 Praepositio (grammatica Latina) Prielinksnis ഗതി Voorzetsel Preposisjon Preposisjon Przyimek Preposição Prepoziţie Предлог Preposition Preposition விபக்தி Прийменник Divancete Pasidayag 前置詞